خیاطی کے پیشے میں بھارتی خواتین

خیاطی کے پیشے میں بھارتی خواتین  جدید دور میں ہی نہیں بلکہ صدیوں سے جڑی ہوئی ہیں۔ بھارت کے ہر شہر اور گاؤں میں بے شمار خواتین ہیں جو درزی کا کام کر کے اپنے لیے ذریعۂ معاش تلاش کرتی آ رہی ہیں۔ عام طور پر یہ خواتین دیگر خواتین کے شلوار سوٹ، بلاؤز اور دیگر ملبوسات سیتی ہیں۔

چونکہ بھارت میں ساڑی کا چلن بہت عام ہے، اس لیے یہ خواتین ساڑیوں پر فال لگانے اور پیکو کرنے کا بھی کام کرتی آئی ہیں۔ بعض معاملات میں یہ خواتین بچوں کے ملبوسات اور اسکولی یونیفارم بھی سیتی آئی ہیں۔

تاریخی طور پر یہ کام زیادہ تر غیر منظم اور مقامی سطح پر انجام دیا جاتا رہا ہے۔ اس کے علاوہ، خواتین اکثر مرد درزیوں سے اپنے کپڑوں کے ناپ لینے میں ہچکچاہٹ محسوس کرتی تھیں، خاص طور پر جب یہ شلوار، ساڑھی یا بلاؤز جیسے جسم سے جڑے ملبوسات ہوں۔ اس صورت حال نے کئی خواتین کو خود خیاطی سیکھنے اور خواتین کے لیے مخصوص سلائی خدمات فراہم کرنے کی طرف راغب کیا۔ یوں خواتین درزیوں نے نہ صرف ایک محفوظ ماحول فراہم کیا بلکہ اس پیشے میں اپنا مقام بھی بنایا۔

جدید دور میں بھارتی خواتین نے روایتی گھریلو خیاطی سے آگے بڑھ کر صنعتی اور وسیع پیمانے کی خیاطی کو بھی اختیار کیا ہے، جو ان کے لیے زیادہ منفعت بخش ہے اور انھیں بڑے کاروباری اداروں یا برانڈز کے ساتھ منسلک ہونے کے مواقع فراہم کرتی ہے۔

 اُدیوگ آدھار اسکیم 
بھارت کی ریاست راجستھان اور دیگر حصوں میں خواتین خورد، چھوٹے اور درمیانے کاروباروں کی وزارت (Ministry of Micro, Small & Medium Enterprises - MSME) کی اُدیوگ آدھار اسکیم سے استفادہ کرتے ہوئے بھارت کے ریٹیل مصنوعات کے سازندے جیسے کہ فیب انڈیا، بیبا، بگ بازار اور مور کے لیے تیار شدہ ملبوسات تیار کر رہی ہیں۔جب خیاطی بر وقت سلائی کا ایک ذریعہ بنتی ہے۔

 منظم تربیت اور روزگار 
کچھ مقامات پر خواتین کو بھارت میں باضابطہ تربیت اور روزگار بھی مہیا کیا جا رہا ہے۔ ادے پور میں قائم وشواس سنستھان اقوام متحدہ کے ترقیاتی پروگرام کے دِشا منصوبے اور عوامی شعبے کی کمپنی آر آئی ٹی ای ایس لیمیٹیڈ کی کارپوریٹ سماجی ذمے داری کی مدد کے ذریعے خواتین کو اسکولی بچوں کے یونیفارم، سیکیوریٹی گارڈوں کی وردیاں، بیگ اور دیگر سلائی کی مصنوعات تیار کرنے کی تربیت اور روزگار فراہم کیا جاتا ہے۔

اسی طرح بھارت کے کئی دیگر ادارے خواتین سے تیار شدہ پردے، میز پوش، احرام اور دیگر خیاطی کے سامان کی تیاری میں مدد کرتے ہیں اور خواتین کے لیے روزگار کے مواقع فراہم کرتے ہیں۔

 سماجی اور اقتصادی اثرات 
خیاطی کے پیشے نے بھارتی خواتین کو گھریلو دائرے سے نکل کر سماجی اور معاشی سطح پر بااختیار بنایا ہے۔ یہ ہنر خواتین کے لیے خود روزگاری، چھوٹے کاروبار کی شروعات اور بڑے کارخانوں یا فیشن انڈسٹری میں شمولیت کے دروازے کھولتا ہے۔ دیہی علاقوں میں یہ پیشہ اکثر خواتین کے لیے واحد ذریعہ معاش بھی ثابت ہوا ہے۔
 مزید دیکھیے 
 خیاطی
 پیشے
 خواتین کو بااختیار بنانا

 حوالہ جات 

زمرہ:درزی
زمرہ:خواتین بلحاظ پیشہ اور قومیت